Ek het ook vertel dat ons die huis laat verf het. Omdat die agent gedink het dit is goeie idee. Nie omdat ek ‘n vinkwyfie is nie, maar moet erken, die verf het die huis goed gedoen. Blykbaar gee kopers glad nie om om twee keer vir verf te betaal nie. Hulle verstaan nie dat verf ‘n langtermyn belegging is nie. Ek het egter probeer om ‘n kleur te kies wat die meeste mense behoort te geval.
As ek die agent bel, kan sy nie antwoord gee nie, want sy moet eers haar man kontak wat volgens ons ooreenkoms sou toesig hou. En toe ruik ons ‘n rot. Hy is nie hier om toesig te hou nie.
Ons voorgenome twee weke om by die rivier te gaan isoleer van ons kinders was na die maan. Ons sou naby hulle bly, maar ons kon hulle nie sien nie.
As ek na my badkamer se toilet wil gaan, is daar 5 vensters waardeur iemand na binne kon kyk – besig om ‘n venster se houtrame af te skuur, of besig om die ruite te plak dat die vernis nie op die ruite kom nie, of besig om dit te vernis, verskeie lae, of besig om die goed af te trek wat om die rame geplak is, of besig om die ruite te was waar die goed al styf vasgeplak het omdat dit so lank teen die ruite vasgeplak was.
Ek kon my woewe nie buite los nie, want hou asseblief die hekkies toe bestaan nie in hulle woordeskat nie. Vir baklei met so ‘n oormag in die erf was ek ook nie lus nie, dus het ek stilgebly en soos ‘n blaasoppie opgeblaas.
Hoe later, hoe kwater. Ek kon naderhand nie meer vir die eienaar van die besigheid kyk as hy hier aankom nie. Het liewer op die grond gekyk en iets geprewel van ek kyk vir bye op die jakaranda-bloeisels as ek by hom verby moes loop. Want as hy my gesig kon sien, sou hy die vuur ook sien. Een wat later met moeite onderdruk is.
Die kwaad is so effens versag deur die werk wat hulle gedoen het. Die rame van die baie ruite is tot op die hout afgeskuur en oorvernis.
Ek het al die deure op slot gehou, want dit is onmoontlik om te sien wat bo en onder aangaan as jy in elk geval dopgehou word deur al die vensters.
En toe speel ek vir manlief Steve Hofmeyr se liedjie Gatvol. Ken jy hom? Nie, dan kan jy hier luister.
Daar was minder werksmense, hulle moes mooi werk om nie op die vloere te mors nie. Hulle het die vensterrame aan die binnekant geverf. Nie afgeskuur nie. En die binnemure is baie meer as die buitemure.
Hulle het nie vensters afgeskuur nie, ook nie garage nie. Dus kan ek week aanlas vir die afskuurwerk. En week vir die buitemure gereed maak en verf.